Религия
Обикновено, преди да повярваме в нещо, искаме доказателство
или поне да го получим до каквато степен е възможно.
Преди да си купите кола, ще я проверите.
Преди да се пързалям по замръзнало езеро, ще се уверя дали ледът е дебел.
Но когато стане въпрос за свръхестествени сили, екстрасенство, медиумни сили, астрология и т.н.,
много хора имат различен критерий.
Те вярват, защото искат да вярват.
Не се интересуват от доказателства, защото вярата ги прави щастливи.
Ако сте на 4 години, е нормално да вярвате в неща, които не съществуват, например в Дядо Коледа.
Той живее на небето.
Кой? - Дядо Коледа.
Разкажи ми за великденския заек. Съществува ли? Какво прави той?
Раздава бонбони.
За да разбере повече за това, което психолозите наричат "магическо мислене",
проф. Робърт Каванъф от колежа "Уилямс" в Масачузетс
създава тест, който включва измислено животно и кутия.
Той го повтори за нас с 4- до 6-годишни деца.
Докъде искаш да отлетиш, Ема?
Първо раздели децата на групи
и след това неговата асистентка привлече вниманието на децата към голямата празна кутия.
Браво, деца, толкова сте послушни. - Какво има в кутията?
Докато гледахме зад двойното огледало, на децата бе показано, че няма нищо в кутията.
Празна е.
Тогава тя им разказа история за гладна лисица, която живее в кутията.
... казва се Фреди лисицата.
Казано им е само да се преструват.
Мисля, че я чувам, и мисля, че ще излезе от къщичката си.
И тя отново им казва, че всичко е измислица.
Само се преструваме и няма лисица в кутията, нали Айзък и Ема?
След това им казва, че трябва да ги остави сами за няколко минути.
Ще се върна след малко.
Смятах, че децата, като погледнат в кутията, ще знаят, че няма лисица.
Но не беше така. Някои дори чуваха лисицата.
Чух нещо. Ще излезе след три минути.
Притеснени са.
Скрийте се. - Това беше вятърът.
Някои се приближават до кутията, за да слушат, но се страхуват да я отворят.
Още една минута. - О, не.
Но едната група отваря кутията.
Някои от децата приемат, че няма лисица, но повечето не са сигурни.
Останаха седем минути.
Това се случва при всеки експеримент.
Почти всяко дете започва да вярва, че животното, което са измислили, може да е истинско.
Здравейте. Благодаря, че ме изчакахте.
Крием се от лисицата. - Така ли?
Дори и след като изследователката отново обяснява, че няма лисица в кутията,
повечето от децата вярват, че е била там.
Казах на Райли, че лисицата ще излезе.
Дори и Ема, която погледна, когато Айзък отвори кутията.
Айзък отвори кутията и видя най-голямата лисица.
Понякога, когато си създаваме вярвания, те са в разрез с логиката или с доказателствата за противното.
По-късно, когато говорих с децата, много от тях все още бяха убедени, че лисицата е била там.
Сигурни ли сте?
Не, не. - Да, да.
Имаше лисица. Знам това. Видяхме я. - Да.
"Магическото мислене" е приемливо за децата, но е съвсем различно възрастен да го използва.
Както виждате, всички деца показват еднакви симптоми:
силни халюцинации и отсъствие на логика.
Възможно ли е това да е нещо "естествено" за човешките същества?
Причината е в това, че сме отгледани с вълшебни приказки - истории без смисъл.
Направете си собствени заключения.
Религията е идея, приета като вярна на Земята.
Професии като свещеници и епископи съществуват единствено заради тази идея.
Те са заплатени от системата, въпреки че само объркват населението.
В същата система имаме противоречаща идея, наречена "наука",
която търси отговорите, вместо да ги измисля.
Споменавам това, защото религията се основава на идеята,
че светът е създаден от божествен интелект,
поради сведенията в някакви древни писания,
а науката е открила, че светът, който познаваме, Вселената,
се е формирал по съвсем различен начин.
Наблюденията в религията са основани на определенията, което е изключително опасно,
а науката определя чрез наблюдения, защото това изглежда е най-логичният подход.
Освен че религията обърква хората, тя се приема и като работа в монетарната система.
Много пари се дават на религиозни институции,
а в същото време милиони нямат храна или подслон.
Възможно е религията да помага на хората в сблъскването им със смъртта,
но е недопустимо за човешкото развитие хората да се самозалъгват,
особено когато можем да обясним толкова много неща, които не сме можели преди.
За какво живеете? Просто за да удовлетворявате сетивата си?
Ако бяхте орел, щяхте ли да стоите в подножието на плодово дърво
само защото е удобно, прохладно и понякога падат плодове?
С вашата изключителна способност и големи криле ще приемете тези обстоятелства
само защото се чувствате по-удобно, или защото се страхувате да не паднете, ако полетите?
Защо не сте християнин?
Защото не откривам никакви доказателства за християнските догми.
Проучил съм всички доводи за съществуването на Бог и никой от тях не изглежда логически валиден.
Смятате ли, че за много хора има практическа причина за религиозните вярвания?
Не е възможно да има практическа причина за вярването в нещо, което не е истинно.
Поне аз го считам за невъзможно. Или нещо е вярно, или не е.
Ако е вярно, следва да вярвате в него, ако не е - следва да не вярвате.
И ако не можете да откриете дали е вярно, следва отложите преценката си.
Но не можете...
на мен ми изглежда като фундаментална непочтеност и фундаментално предателство
към интелектуалната цялост да поддържате дадено вярване,
защото го смятате за полезно, а не защото го смятате за вярно.
Мислех си за хората, които откриват,
че някакъв вид религиозен кодекс им помага да живеят живота си,
дава им конкретен набор от правила - "правдите и неправдите".
Да, но тези правила като цяло са доста сбъркани.
По-голямата част от тях причиняват повече вреди, отколкото ползи.
Те вероятно могат намерят рационален морал, според който да живеят,
ако премахнат това ирационално традиционно табу - морал, идващ от първобитните времена.
Ние сме човешки същества, молим се за всякакви неща.
Казвам на хората, които се молят: "Представи си, че Бог не отвърне на молитвата ти",
а те отвръщат: "Значи такава е неговата воля. Аз ще я приема".
Тогава какъв е смисълът да се молите, ако ще направи каквото пожелае?
По всеобщо мнение съществува Божествен план,
как можете да бъдете толкова арогантни да го молите да промени Божествения план
заради някаква тесногръда причина, без значение дали е здраве или благосъстояние?
Ние сме арогантни. Всички смятаме, че светът се върти около нас.
Мислите ли, че молитвите вършат някаква работа?
Аз се моля на Джо Пеши.
Моля се на него и получавам същите резултати,
които получавах, когато бях деветгодишен и вярвах в невидимия човек на небето.
Получавате половината от нещата, които си пожелавате, това са законите на вероятността.
Получавате половината от нещата, за които се молите.
Отписвате половината от нещата, които не получавате, а за останалата половина казвате: "О, не е ли велик!".
Това е форма на психическо заболяване.
Искам да ме порази мълния.
Успокой се. Опитай се да се успокоиш малко.
Молитвите имат смисъл. Моли се за мен. - Мислиш, че Бог ще порази и теб с мълния?
Мисля, че това, което чух, е обидно. - Ще ме порази ли смъртоносно в момента?
Надявам се, че няма. Моля се да не се случи.
Не му стиска.
Когато говорите за Бог в това общество и изповядвате вярата в него, просто подхвърляте името.
Краят на речта на всеки политик е:
"Бог да благослови всички ни, Бог да ви благослови, Бог да благослови Америка".
Нека Бог благослови теб, че си номер едно.
Това е чудесно...
Моля ви, нека обясня нещо.
Бог е чудесна идея, хубава фантазия, начин да държите хората под строй и да ги контролирате.
Има толкова доказателства за съществуването на Бог - всъщност не доказателства...
Има толкова сведения за съществуването на Бог,
колкото и за НЛО и извънземни.
И все пак, ако ги споменете за момент,
сте считани за изключение, неприемлив, чудак, шантав, луд.
Ако не обичате Бог, нещо не е наред с вас.
Ами ако кара хората да се чувстват по-добре?
Това е различно нещо. Ако искате да наричате Вселената "Бог", добре.
Вселената съществува, ние сме различни съставни части от нея,
създадени сме от една и съща материя.
Повечето религии са основани върху идеята,
че някой чрез молитва може да ви накара да се чувствате по-добре.
Да. Но защо е нужно да измисляме истории? - Животът е тежък и трябва да измисляме истории.
Ако сте слабоумен, ви е нужно това.
Познавам много умни вярващи хора... - Вие сте интелигентен.
Но ако хората си мислят, че съществува човек на небето, който си води списък, нещо не е наред с тях.
Докато вярвате в нещо, това ви прави по-добър.
Аз вярвам в обширната Вселена и в безкрайността й, вярвам в семейството и приятелите, вярвам в любовта.
Значи това е твоят Бог, твоята духовност.
Това не е моят Бог. Това не са богове.
"Бог" означава старец на небето. - Не означава това за мен.
Защо ви е нужна думата "Бог"?
Всъщност не ми е нужна думата "Бог". - Решава ли нещата за теб?
Като цяло не вярвам в него, а във Вселената.
Имате по-интелигентен подход.
Ние ходим на църква в неделя и казваме: "Мили Боже, направи това, направи онова",
или: "Господи, благослови Америка".
Ние казваме на Господ кого да благослови, което е обида за всички религии.
Ако смятате, че Бог е създал всичко във Вселената, значи той е невероятно умен.
Не е нужно да му казвате: "Леля Мини е болна. Моля те, облекчи болката",
а той да отвърне: "О, благодаря, че ми каза".
Създали сме Бог толкова глупав, колкото сме и ние.
Днес всички религии са куп глупости, хората дори не разбират какво четат.
Спомням си как един свещеник ми каза, че Господ знае всичко.
Създал е всяка планета, всяко насекомо, всяко растение.
Знаел всичко!
Но след това Исус оскърбил Бог.
Нека ви кажа как се е случило това.
Преди да бъде разпънат на кръст, той казал: "Отче, прости им, защото не знаят какво правят",
а Господ би отвърнал: "О, не знаех това!".
Исус е бил добър човек, но не особено проницателен.
Има хора, които заковават парчета дърво заедно и ги целуват,
но не ги целуват, преди да бъдат свързани.
След като ги заковете във формата на кръст, тогава ги целувате.
Какво е било това, преди да се превърне в кръст?
Две парчета дърво или мед, която не е била отлята във формата на кръст.
Кръстът е бил разпятие, много преди хората да започнат да го носят, се е използвал за мъчения.
Той е символ в зависимост към коя култура принадлежите.
Затова не мога да приема нищо друго, освен науките -
формата на самолетните крила е проектирана за определено издигане,
формата на самолета е проектирана за конкретни условия.
Мнозина са се опитвали да обяснят произхода на религията,
както и загадката, според която тази история се счита за вярна дори и днес.
Някои дори се обявяват за атеисти, но техният подход е погрешно насочен,
защото те създават конфликти, противопоставяйки се на религията.
Ако разрушим всички съществуващи идеи на планетата Земя, ще се задушим до смърт.
Религията е идея и тези, които я подкрепят, трябва да покажат доказателствата, че е вярна,
в противен случай тя не е от никаква полза.
Много по-лесно е да наблюдавате и определяте,
отколкото да взимате всяко определение и да го анализирате.
Религията е егоистична идея, създадена да удовлетворява тези,
които не се чувстват удобно при състояние на невежество.
Ако искате да вярвате, добре, но не представяйте идеите си като доказателства -
особено пред децата - когато е невъзможно да бъдат проверени.
Здравей, мое дете. Добре дошъл на този свят.
Преди да пораснеш, има няколко неща, които трябва да ти кажа.
Роден си недостоен, празен, покварен.
Ти си роден грешник.
И грехът се изплаща със смърт.
Някой ден, когато си достатъчно голям да разбереш, трябва да молиш за прошка.
Не за нещо, което ти си направил,
а за това, което са направили другите преди хиляди години при зараждането на света.
Също така, трябва да покажеш на Бог колко съжаляваш за убийството на сина му Исус.
Знам, че е станало поколения преди да поемеш първия си дъх, и се е случило,
защото е било част от Божествения план, но отговорността е твоя.
Ти си виновен и трябва да молиш за прошка.
Част от всичко, което създадеш през живота си, трябва да бъде дадено на Бог,
който никога няма да приеме пожертвованията ти лично.
Ще се ослушваш за него, но гласът му никога няма да бъде чут.
Ще му благодариш за напътствието, но неговите загадъчни пътища ще те объркват.
Всъщност, въпреки че ти си най-важен за него във Вселената,
той никога няма да покаже лицето си пред теб или да се разкрие по какъвто и да е доказуем начин.
Знам, че това звучи странно.
За да опознаеш истински Бог, трябва да прочетеш древна книга,
написана преди хиляди години на език, който не разбираш.
Трябва да изпълниш Великото поръчение -
да накараш останалите да виждат света като теб, да вярват като теб, да живеят като теб.
И тогава да излезеш и да убедиш дори повече хора да направят същото.
Като награда за това ще получиш възможността да възхваляваш Бог до безкрай.
Цяла вечност в скрито щастливо място, което само мъртвите виждат.
Ти трябва да посветиш целия си земен живот на невидимия си Баща и неговото Велико поръчение.
Иначе ще те изпрати в тъмна яма,
където плътта изгаря от костите ти и ще живееш в невъобразима агония вечно и завинаги.
Но не трябва да правиш това, защото се страхуваш от мъчението и болката.
Трябва да го направиш, защото обичаш Бог.
Без значение какво ще се случи през живота ти...
Колкото повече твоят свят отрича всичко, на което те научих дотук,
просто продължи да повтаряш високо тези думи: "Господ е истински. Господ е добър".
И един ден ще гледаш детето си в очите и ще го научиш на същите неща,
така че някой ден да научи и своите деца,
и техните деца, и техните деца, поколения наред.
Ще го държиш в ръцете си, ще го погледнеш и ще кажеш: "Добре дошъл на този свят".
Нека се изправим на крака. Алелуя.
Искам да бъдете много задълбочени в мислите си към Бог.
Кажете Бог. - Бог.
Тук съм, за да бъда обучен. - Тук съм, за да бъда обучен.
Дошъл съм, за да получа просветление. - Дошъл съм, за да получа просветление.
Приветствам Бог. - Приветствам Бог.
Ще направя каквото пожелаеш. - Ще направя каквото пожелаеш.
Ще кажа каквото пожелаеш. - Ще кажа каквото пожелаеш.
В името на Исус Христос. - В името на Исус Христос.
Амин. - Амин.
Ако не раздвижите устните си, светият дух не може да проговори.
Сега искам всички да вдигнете ръцете си и да се молим заедно.
Алелуя. Обичаме те, Исусе!
Той е тук. Почувствайте могъществото му!
Свещените духове ще ви прошепнат какво да кажете.
Не спирайте!
Това е най-великото нещо, което ви се е случвало в живота.
Нека ви кажа нещо за Хари Потър.
Магьосниците са врагове на Бог!
Не ме интересува какви герои са, те са негови врагове.
И в Стария завет Хари Потър щеше да бъде наказан със смърт.
Магьосниците не са герои.
Това поколение ще отстоява чистотата, правдата, светостта и ще служите на Бог до края на живота си.
Искам да изчистя всички тези неща от вас.
Аз вярвам толкова много в това, че съм отдала целия си живот,
за да се уверя, че вие ще стигнете дотам.
Чувствам със сърцето си, че чух тази вечер Бог да казва:
"Има ли деца, които са християни и ходят постоянно на църква?".
Но се държите по един начин в църквата и по различен в училище с приятелите ви.
Вие сте фалшиви и лицемерни. Правите неща, които не трябва да правите.
Говорите мръсотии като останалите деца и е време да пречистим действията ви.
Елате тук и се измийте.
Защото не можем да имаме лъжци в Божията армия.
Ако вие сте такива, сложете ръцете си тук.
Измийте ръцете си.
Отче, току-що ги пречистихме с водата на твоето слово.
И казваме: "Стига вече, Дяволе!".
В името на Исус! Знаете за какво трябва да се разкаете! Назовете го! Назовете го високо!
Кажете за какво трябва да ви бъде простено!
Без повече слаба воля, без повече лицемерие!
Сега отидете някъде и се помолете и започнете да се покайвате.
Като стана дума за това, гледайте този клип,
в който свещеник от Молдова удавя дете по време на ритуал, наречен "баптизъм".
Мнозина казват, че е нещастен случай, но ритуалът не е нещастен случай,
защото ако не съществуваше религията,
тези хора нямаше да изложат детето си на такава опасна ситуация.
Наблюдавайте как детето е "потапяно" във водата според думите на свещеника,
без да се обръща внимание на състоянието на детето, а се набляга върху ритуала и изговаряните думи.
Това е най-шокиращият клип, показващ как напълно невинно човешко същество,
създание без никакъв контрол над ситуацията, е умъртвено от егоизма на останалите,
които или защото отгледани по този начин, или заради страха си от смъртта,
приемат религията, която насърчава такива събития.
Свещеникът: "Запазете тишина!"
Религиозната идея е спасила много изгубени умове,
обаче кой въобще е причинил тези психологически състояния?
Религията предлага спокойна смърт, вярно е.
Но това е все едно да взимате успокоителни през целия си живот, за да не се притеснявате за смъртта.
Бихте ли го направили?
Ако да, откажете се от религията и го направете!
И хубавата част е, че можете да започнете лечението, когато остареете.
Не си правя шеги, но ако приемате религията само поради тази причина - смъртта,
тогава това е реално решение.
Какво ще кажете вие да бъдете извинен? - О, аз ли ще бъда извинен?
Нямате нищо, освен вашето познание в науката, вашия опит.
Желанието ми, когато почина, е тялото ми да бъде погребано, а не кремирано,
за да може енергията, която се съдържа в него, да се върне в Земята и флората и фауната да я усвоят,
както аз през целия си живот съм се изхранвал с тях.
Някой ми беше казал: "Аз съм духовен човек". Сигурен съм, че сте чували тая глупост.
А аз му отвърнах:
"Ти си духовен човек? Не заключваш дома си, приемаш бедни хора в него и ги храниш?".
"О, не"! "Какво тогава искаш да кажеш с това"?
Винаги ги питайте какво имат предвид под "духовност"? Когато някой ми каже:
"Аз съм член на организация с висше съзнание", аз задавам въпроса: "Какво означава това?",
"Просто висше съзнание."
"Къде се намират бъбреците ти"? "Не съм сигурен".
"С каква скорост се движи кръвта във вените и артериите ти"?
"Не знам". "Какво тогава имаш предвид под висше съзнание"?
Много хора са претъпкани с глупости като коледна пуйка, защото наистина не знаят за какво говорят.
В лабораторията възпроизведохме всеки аспект от "усещането за Бог",
всяка духовна същност, всеки елемент от нея - от увеличаващото се усещане до чувствата на еуфория,
усещането на присъствие и чувствата, че сте едно цяло с Вселената.
Можем да постигнем това експериментално.
Проф. Пърсинджър се е насочил директно към източника на творчеството, емоциите и въображението
чрез стимулирането на тази зона - темпоралните лобове в лимбичната система,
с комплексни магнитни полета, които изпращат електрически заряди към мозъка.
В наше присъствие един от участниците в експеримента
изпита преживяване, близко до смъртта.
Внезапна вълна на пълен мрак.
Виждам отдалечена точка светлина.
Всеки човек реагира по различен начин.
Но всички излизат от тази камера с дълбокото усещане,
че нещо изключително значимо се е случило.
Камерата не позволява на никакви външни стимули да проникнат.
И започнах да чувам гласове. Започнах да виждам неща.
В началото имаше много лица, но те бяха размити, все едно ги виждате през топлина.
Усетих присъствие зад гърба си.
Сякаш се взираше в мен и изглеждаше много странно.
Това присъствие не беше плашещо. Всъщност беше много успокояващо.
Все едно сънувах, но бях будна.
Случва се по същия начин, когато се събудите и сънищата ви са били толкова истински.
Видях ярка светлина и чух гласове.
Бог ли говореше, или просто проф. Пърсинджър дърпаше няколко ръчки?
Това, което открихме, е, че индивидите, които показват чувствителност в темпоралния лоб
или креативност и които са силно вярващи,
изпитват религиозно преживяване в тази обстановка.
Можем да създадем осезаемото присъствие, дефинирано като Бог.
Всички спорят за тези религиозни глупости.
Християните казват, че Исус е пратеник на Бог.
Мюсюлманите казват, че е Мохамед.
На кого му пука кой е пратеникът, а разбрахте ли посланието?
Всички имат едно и също послание.
Отнасяй се с останалите така, както искаш те да се отнасят с теб.
Науката доказва факта,
че на всяко действие съответства равносилно противодействие.
Не се ебавайте с мен и аз няма да се ебавам с вас.
Сред другите идеи са тези за божественост, 2012 и краят на света и други конспиративни теории.
Не им се присмивам, не казвам, че не са верни, но те са подобни на религията - идеи,
и докато не бъдат доказани, остават с такъв статус.
Нека видим как някои от тези идеи биват разглеждани от научна гледна точка.
Планетата Х е възхитителен плод на въображението.
О, да. Не съществува такова нещо като планетата "Нимбуру" или както я наричат.
Това просто е измислица.
И те цитират източници, които цитират НАСА, но не цитират самата НАСА.
Проверете сайтовете и ще видите.
Всичко е свързано с пророчества за "Денят на Страшния съд" през 2012 г.
Това се състои във въпроса ви, нали?
Да, да. Искахте да знаете дали светът ще свърши през 21 декември 2012 г.
Защото същият сайт, който ви информира за планетата Х - тази мистериозна планета,
чиято силно елиптична орбита ще прекоси нашето пространство през 2012 г.
и ще отклони Земята от оста й, заедно с факта, че през 21 декември 2012 г.
центърът на Галактиката, Слънцето и Земята ще се подредят в идеална права линия.
И допълнителната гравитация също ще отклони Земята от оста й
и това ще бъде краят на света, който познаваме.
Това ще ви кажат тези уеб страници.
Излиза, че ако погледнете 21 декември и видите
какво ще е разположението на звездите тогава, всичко това е вярно.
Центърът на Галактиката, Слънцето и Земята ще се подредят в идеална права линия.
Така ще стане, вярно е.
Това, което сайтът не ви казва, е, че това се случва всяка година на 21 декември.
Просто са пропуснали да споменат това.
Това е забавен плод на въображението, Земята ще си остане тук и след 21 декември 2012 г.
Ще добавя също, че филмът "2012", който масово се рекламира в момента и ще излезе през 2012 г. -
те искат вие да си направите проучванията за филма и казват: "Просто потърсете в google".
И ако го направите, излизат хиляди страници, пълни с информация за "Денят на Страшния съд",
написани от хора, които не са имали достатъчно научни часове в училище.
Аз видях някои трейлъри от филма. Преди това бях притеснен,
че всички от нас в този бранш ще бъдем затрупани с това да изясняваме погрешни схващания.
Тогава видях какво точно показват във филма.
В него идват извънземни и превземат столицата -
поредният филм от типа на "Денят на независимостта".
Това е просто Холивуд.
Много по-лесно и безопасно е да наблюдавате и определяте,
вместо да вярвате в такива идеи и да се опитвате да търсите аргументи в тяхна подкрепа.
Всъщност анализирането на всички тези идеи е пълна загуба на време -
тези, които ги подкрепят, трябва да демонстрират доказателствата.
Освен това е невъзможно да докажете, че не съществуват.
Как можем да докажем, че Дядо Коледа не съществува?
Ако следим всички къщи в коледната вечер и не го забележим, означава ли, че не съществува?
Не, означава, че не се е появил на тази Коледа.
Отиваме дори на Северния полюс, за да го потърсим, но не го откриваме и там.
Въпреки това все още не сме демонстрирали, че не съществува.
Просто доказахме, че през тази коледна вечер и по това време в Северния полюс не е бил там.
Това е всичко. Не можете да докажете, че Дядо Коледа не съществува,
а само, може би, че е малко вероятно да съществува.
Същото се отнася до религията, Бог, теории на конспирацията и т.н.
Запомнете: невъзможно е да се докаже такъв тип отрицателно твърдение.
Не забравяйте, че Вселената съществува - това, което се случва, се случва.
Хората просто се опитват да наблюдават и определят, това е всичко.
Няма логика да измисляте удобни истории.
Всички тези идеи са приети или поддържани от монетарната система,
затова можем да я обвиняваме за слабата образователна програма
и поддържането на изкуствени ценности.
Много хора са поверили вземането на своите решения на правителството. Бинго!
Мнозина също са отдали вземането на решения на своето божество.
Създават божество и казват: "Той ще вземе най-правилното решение:
ще предотврати пожар в дома ми, ще предпази децата ми и ще ни помага по пътя ни".
Но ще отнеме време, преди хората да започнат да поемат отговорността
за управлението на този прекрасен дар от природата: Земята,
водата, почвата, всички чудесни неща, които имаме. Трябва да се погрижим за Земята.
Ние самите трябва да поемем отговорност.
Имаме мозък, който може да бъде програмиран в много различни насоки.
Може да бъде насочен към абстрактни области, които изобщо не подобряват живота ни.
Можем да си съчиняваме смисъл в природните явления
или да кажем: "Не разбирам как функционира природата",
да оставим това настрана и да се опитаме да разберем.
Това е разликата между науката и религията.
Религията има отговори.
Мнозина казват: "Неведоми са пътищата Господни",
когато не могат да обяснят явленията по друг начин.
Ученият казва: "Не знам". "А какво ще направиш по въпроса?".
Отива в лабораторията и се опитва да разбере.
Каква е най-подходящата форма на лодката?
Какво е най-подходящото разположение на платната, за да се задвижват най-ефективно от вятъра?
Той отговаря: "Не знам", затова провежда експеримент.
Експериментът е търсене на истината, но по веществен начин.
Но при философията и теологията си стоите на креслото и казвате:
"Предполагам, че дърветата са тук, за да ни дават кислород".
А ученият казва: "Дърветата са тук. Те отделят кислород и това ни позволява да оцелеем".
Те не са тук поради тази причина, защото има много отдалечени острови,
на които има дървета, отделящи кислород, но не и хора.
Много големи океански вълни заливат острови, които са безлюдни,
така че те не са там, за да наказват хората.
Хората са изключително антропоморфични.
Така е. - Става дума само за нас.
Майка ми правеше така. Тя казваше:
"Мравката се прибира у дома, за да нахрани малките си", а аз отвръщах:
"Как разбра това? Възможно е да се прибира у дома, за да изяде малките".
Като паяците - чифтосват се и след това женската изяжда мъжкия.
И нямам предвид нещо порнографско, а че тя го храносмила.
Алтернативни решения
Образование относно проблема със смъртта;
относно реалността, която ни разкрива, че сме едно цяло с Вселената.
Научната реалност може да ви накара да се чувствате по различен начин
относно този процес, наречен "смърт".
Ето го и самия телескоп.
Този канал към Космоса. Той е една тръба.
И просто си стоя и разсъждавам над него.
Моята специализация беше центърът на Млечния път,
намиращ се на 30 000 светлинни години.
Имах със себе си дигиталните детектори, телескопът беше там,
всичко беше потънало в мрак и на тази планина бяхме само аз и Вселената.
Погледнах и си казах: "Това са фотони, които са се придвижвали 30 000 години.
А аз ги отскубвам от това пътуване и ги поставям върху дигиталните си детектори".
Тогава започнах да изпитвам жал за фотона,
може би е искал да продължи пътя си, а аз съм му попречил.
Но после си казах: "Не, това сигурно са по-щастливи фотони от тези,
които ще се сблъскат с планината, ще останат неанализирани
и няма да допринесат за задълбочаването на нашето разбиране за Вселената".
Не само факта, че се намирам на върха на планината и използвам познанието си,
но имах и чувството, че се докосвам до Вселената чрез тези методи и инструменти на науката.
Ние можем да проследим елементите.
Те са били създадени в центъра на масивни звезди, които са станали нестабилни в края на съществуването си,
експлодирали са, разпръснали са обогатения си състав из Галактиката,
оформили са се на облаци газ, които са се свили и са формирали планетите, звездите, живота.
Тези идеи, тези космически перспективи, това поклонение пред Космоса...
Някои хора казват: "Това ме кара да се чувствам нищожен, защото виждам необятността на Космоса",
а аз казвам: "Не, не мислите за това по правилния начин".
Между другото, когато отворихме нашия музей,
получих писмо от психолог от университета в Пенсилвания.
Той беше гледал нашата музейна демонстрация,
която праща зрителя до края на Вселената,
при което Земята се смалява до нищожно малък размер.
Изпрати ми писмо, в което пишеше: "Аз съм специалист по психологическите ефекти..."
О, как точно беше формулирано... извинете.
"Здравейте, д-р Тайсън. Аз съм психолог,
специалист по психологическите ефекти, които карат хората да се чувстват нищожни".
Казах си: "С това ли си изкарваш прехраната?".
Той пишеше: "Излишно е да ви казвам, че вашата музейна демонстрация
е най-големият причинител на чувство за малоценност, който съм виждал.
Ще ми позволите ли да проведа проучване над хората, които са го гледали?"
И си помислих - тук има нещо сбъркано. Защо той се чувства незначителен,
а когато аз погледна към Вселената, се чувствам обширен?
Тогава осъзнах, че проблемът е, че егото му поначало е твърде голямо.
Той поначало подхожда към въпроса с твърде високо мнение за себе си.
Всичко, показано в демонстрацията, беше разклатило представата му за себе си.
А аз, от друга страна, знам, че молекулите в тялото ми
могат да бъдат проследени до явления, случили се в Космоса.
И нашата топка сиво вещество е открила това.
Съществува родство с Космоса,
и това силно резонира с "Ню Ейдж" мисленето,
но аз не защитавам него, а просто посочвам факта, който сме открили.
Ако откритията ни резонират с дадена група,
няма проблем - използвайте ги.
Ние сме в един от най-големите центрове за неврофизиология.
Искам някой да постави електроди на главата ми и когато размишлявам върху родството ни с Космоса,
и направя изчисленията, показващи, че 15-тонният метеорит,
който имаме в нашия музей - той е железен метеорит...
Като направя изчисленията, показващи,
че ако вземете цялото желязо от хемоглобина на хората,
живеещи в района на Ню Йорк, можете да извлечете толкова желязо от кръвта им
и да осъзнаете, че желязото в метеорита и желязото в кръвта им
имат един и същ произход от ядрото на звезда.
Кажете ми точно коя област в мозъка ми "светва",
защото това ме вълнува и разпалва.
Това ме кара да спирам хората по улицата и да ги питам: "Чухте ли за това?".
Както каза Карл Сейгън: "Ние сме създадени от звездна материя",
но мисля, че има по-поетичен и по-точен начин да се изразите.
Буквално е вярно, че сме създадени от звезден прах.
Използвайки този израз по възможно най-възвишения начин.
Аз чувствам, и използвам думи, аз се наслаждавам на величието на Космоса.
Използвам думи, съставям изречения, които звучат като изреченията,
които чувам от хората, които са имали откровения от Исус,
които отиват на поклонение в Мека.
Има сходство в чувствата ни. Знам го.
Е, не го знам, но искам някой да направи такъв експеримент.
Защото ако същите центрове в мозъка ми са развълнувани от тези мисли за Космоса,
както е и при вярващ човек, това ще е нещо важно и интересно за откриване.
Това ми казва на мен, като учител, че трябва да покажа Вселената на хората.
Те ще започнат да я възприемат, ще започнат да получават чувствата, които са имали и преди.
Не ме е грижа дали ще изоставят предишните си чувства,
аз им предлагам нещо, което продължава да расте и да става все по-величествено.
Когато беше обявено, че програмата за телескопа "Хъбъл" ще бъде прекратена,
най-големите протести против това не дойдоха от астрофизиците
или от НАСА, а от широката публика.
Всичко се обсъждаше във вестниците и телевизионните предавания.
Обществеността пое владението на телескопа "Хъбъл",
защото Вселената идваше в спалнята им, във всекидневната им, на компютъра им.
Те бяха участници в откритията на границите на познатото.
И доколкото мога да кажа, ако им позволите да разберат,
че не просто се намираме във Вселената, а всъщност,
имайки предвид химията и ядрената физика на всичко това,
не само ние сме във Вселената, а и Вселената е в нас.
Не познавам друго по-дълбоко духовно чувство от това, което този факт поражда в мен.
Ще ви оставя с тези разсъждения.
Ние сме превърнали живота в ужасно нещо.
Животът се е превърнал в битка, което е очевиден факт, една постоянна борба.
И сме отделили този живот от смъртта.
Определяме смъртта като нещо ужасно, нещо, от което трябва да се страхуваме,
но приемаме този живот, който е нещастие за нас.
Ако не приемахме това съществуване като нещастие,
тогава животът и смъртта щяха да са едно и също движение.
Ако основната представа за Голям взрив, последван от разширяваща се Вселена, е вярно,
какво се е случило преди това?
Била ли е Вселената лишена от материя, а после материята някак си се е създала?
Как се е случило това?
В много култури обичайният отговор е, че богът или боговете са създали Вселената от нищото.
Но ако искаме да преследваме смело този въпрос, разбира се, трябва да зададем следващия въпрос:
откъде е дошъл Бог?
Ако решим, че този въпрос няма отговор, защо не си спестим една стъпка и не заключим,
че произходът на Вселената е въпрос, на който не може да се отговори?
Или, ако кажем, че Бог винаги е съществувал, защо не стигнем направо до заключението,
че Вселената винаги е съществувала и е нямало нужда от Сътворение, а винаги е била тук?
Това не са лесни въпроси.
Космологията ни изправя лице в лице с най-големите загадки,
с въпроси, които някога са били обсъждани само от религиите и митовете.
Странното поведение на човешките същества,
при което те си измислят, а след това се опитват да доказват,
е нормално, когато те нямат познанието и технологиите да откриват.
Затова хората трябва да получат подходящо образование.